Πολίτικο χαμψοπίλαφο
Αυτό το ρύζι είναι πεντανόστιμο: έχει αλμύρα από τον γαύρο, γλύκα από τις σταφίδες και ένταση από τα μυρωδικά.
1 κιλό γαύρος, φιλεταρισμένος, χωρίς τις ουρές, τα κεφάλια και το κεντρικό κόκαλο , 300 γρ. ρύζι για πιλάφι , 200 γρ. κρεμμύδι, ψιλοκομμένο , 1 σκελίδα σκόρδο, λιωμένη , 100 γρ. μαύρες σταφίδες , 100 γρ. αμύγδαλα, σπασμένα , 350 ml ζωμός κότας (ναι, κότας), 350 ml νερό , 1/2 μάτσο άνηθος, ψιλοκομμένος , 1/2 μάτσο μαϊντανός, ψιλοκομμένος , 50 γρ. βούτυρο αγελάδος , 50 ml ελαιόλαδο , αλάτι, φρεσκοτριμμένο πιπέρι
Για το πολίτικο χαμψοπίλαφο, σε μια κατσαρόλα ζεσταίνουμε το ελαιόλαδο σε χαμηλή φωτιά και σοτάρουμε το κρεμμύδι για 1 λεπτό.Προσθέτουμε το ρύζι και το σκόρδο και ανακατεύουμε μέχρι οι κόκκοι του ρυζιού να αρχίσουν να γυαλίζουν (8-10 λεπτά).Προσθέτουμε τις σταφίδες, τα αμύγδαλα, τον ζωμό και το νερό. Σκεπάζουμε και βράζουμε το πιλάφι για 20 λεπτά. Λίγο πριν το τραβήξουμε από τη φωτιά, προσθέτουμε και τα μυρωδικά.Προθερμαίνουμε τον φούρνο στους 200°C.Βουτυρώνουμε και καλύπτουμε τον πάτο και τα τοιχώματα ενός αντικολλητικού τηγανιού (το τηγάνι να έχει μεταλλικό χερούλι, για να μη χαλάσει στον φούρνο) με τα φιλέτα του γαύρου (με το δέρμα προς τα κάτω), αλατοπιπερώνουμε το πιλάφι και γεμίζουμε το τηγάνι.Στρώνουμε τον υπόλοιπο γαύρο από πάνω.Ψήνουμε για 10 λεπτά.Αφήνουμε να ξεκουραστεί για 15 λεπτά και ξεφορμάρουμε το χαμψοπίλαφο σε μια πιατέλα.
Γαύρος,Ρύζι